2005–06 i engelsk fotball

2005-06-sesongen i engelsk fotball var den 126. sesongen med konkurransefotball i England.


== Oversikt ==
Den nye Wembley skulle ha vært åpnet til FA-Cup-finalen i mai. Likevel reserverte FA Millennium Stadium som en backup allerede i august 2005, fordi det var tvil om åpningsdatoen. Tvilen ble bekreftet 21. februar 2006, da FA annonserte at nye Wembley ikke ville være ferdig i tide. Den 31. mars 2006 bekreftet FA at den nye nasjonalarenaen ikke ville bli åpnet før i 2007.
To klubber i The Football League åpnet nye hjemmebaner denne sesongen:

Coventry City – Ricoh Arena
Swansea City – Liberty StadiumFC United of Manchester, som er stiftet av misfornøyde Manchester United-fans, spilte sin første sesong i engelsk fotball. De deltok i North West Counties Football League Division Two, som er det 10. nivået i engelsk fotball, og rykket opp på første forsøk. Opprykket var klart allerede i april måned.
Wigan Athletic, som rykket opp til Premier League etter å ha blitt nummer to i Football League Championship, spilte på det øverste nivået i engelsk fotball for første gang i klubbens historie.


== Se ligatabellene ==
FA Premier League 2005-2006
Football League Championship 2005–2006
Football League One 2005–2006
Football League Two 2005–2006


== Hendelser ==
7. august 2005 – Chelsea får sitt første trofé for sesongen da de slår Arsenal 2–1 på Millennium Stadium i Cardiff, og dermed vinner FA Community Shield.
8. oktober 2005 – Det engelske landslaget i fotball slår Østerrike 1–0 på Old Trafford. Kombinert med det Nederlandske landslagets tap mot Tsjekkia samme kveld, oppnår England automatisk kvalifisering til Fotball-VM 2006, enten som gruppevinner eller som et av de to lagene med andreplass som har flest poeng i Europakvaliken.
12. oktober 2005 – England slår Polen 2–1 på Old Trafford og vinner dermed kvalifiseringsgruppen sin, i kampen om å nå VM-2006.
17. oktober 2005 – Middlesbroughs forsvarer Abel Xavier er ekskludert fra all fotball etter å ha avlagt positiv dopingprøve.
28. oktober 2005 – Den britiske visestatsministeren John Prescott gir endelig klarsignal for Brighton & Hove Albion til å bygge Falmer Stadium, som planlegges åpnet i 2008.
29. oktober 2005 – Manchester United blir den første fotballklubben til å score 1000 mål i FA Premier League siden starten i FA Premier League 1992-93.
6. november 2005 – Manchester United blir det første laget som vinner mot Chelsea på 41 Premier League kamper, med 1-0 seier på Old Trafford.
18. november 2005 – Roy Keane forlater Manchester United etter gjensidig enighet mellom partene, og ender dermed sitt 12 år lange forhold til klubben.
24. november 2005 – Alain Perrin får sparken som manager for Portsmouth.
3. desember 2005 – Harry Redknapp forlater Southampton etter å ha blitt nektet å diskutere betingelser med Portsmouth, angående et comeback som manager.
7. desember 2005 – Harry Redknapp blir ny manager i Portsmouth for andre gang. Kontrakten har en varighet ut sesongen.
22. desember 2005 – George Burley blir utnevnt som Harry Redknapps erstatter i Southampton.
4. januar 2006 – Alexandre Gaydamak eier nå 50% av Portsmouth sammen med Milan Mandaric.
20. januar 2006 – FA tiltaler formelt Portsmouth for å «ulovlig» hente manager Harry Redknapp.
23. januar 2006 – FA annonserer at Sven-Göran Eriksson vil forlate sin stilling som landslagssjef for England etter Fotball-VM 2006.
25. januar 2006 – Craig Levein får sparken som manager i Leicester City.
30. januar 2006 – Phil Brown får sparken som manager i Derby County. Leder for klubbens fotballakademi,Terry Westley, blir midlertidig manager allerede dagen etterpå, med blant annet spilleren Paul Peschisolido som en av sine assistenter.
2. februar 2006 – Graeme Souness får sparken som manager i Newcastle United, og Glenn Roeder får jobben midlertidig, med Alan Shearer som sin assistent.
4. februar 2006 – Alan Shearer blir Newcastle Uniteds toppscorer gjennom alle tider, med sitt 201. mål for klubben, mot Portsmouth på St. James' Park, og avanserer forbi Jackie Milburns 200 mål rekord, som hadde stått i 49 år.
11. februar 2006 – Middlesbrough slår regjerende ligamester Chelsea 3-0 på Riverside Stadium. Dette er første gangen José Mourinhos Chelsea har tapt med mer enn 1 mål.
21. februar 2006 – FA annonserer at FA-Cup finalen 13. mai 2006 vil bli spilt på Millennium Stadium, fordi byggansvarlig for nye Wembley Stadium ikke kan garantere at denne prosjektet vil være ferdig innen den tid. Det annonserers samtidig at Englands landskamper i oppkjøringen til Fotball-VM 2006 vil bli spilt på Old Trafford.
21. februar 2006 – Et U-21 lag fra The Football League, sammensatt av ligaens 3 divisjoner, slår et tilsvarende lag fra italiensk Serie B, 1-0 på KC Stadium.
26. februar 2006 – Manchester United slår Wigan Athletic 4-0 på Millennium Stadium og vinner dermed Carling Cup (Ligacupen).
6. mars 2006 – Mick McCarthy får sparken som manager i Sunderland etter at laget bare tok 10 poeng på 28 kamper. Kevin Ball overtar jobben midlertidig, i første omgang ut sesongen.
25. mars 2006 – Reading sikrer seg opprykk til Premier League, etter uavgjort 1-1 mot Leicester. Det blir «The Royals» første sesong i øverste divisjon.
1. april 2006 – Reading vinner The Football League etter en kombinasjon av at klubben slår Derby County og at Sheffield United spiller uavgjort.
14. april 2006 – Sunderland rykker ned fra Premier League etter å ha spilt uavgjort 0-0 Manchester United på Old Trafford. Klubben er ligasystemets første lag som «sikrer» seg nedrykk denne sesongen.
15. april 2006 – Sheffield United sikrer opprykk til Premier League etter å ha slått Cardiff City mens Watford og Leeds United bare spilte uavgjort mot henholdsvis Wolves og mesterne Reading.
15. april 2006 – Accrington Stanley vinner tilbake sin status som Football League-klubb etter 44 år (p.g.a. at klubben gikk konkurs). Klubben kan feire etter å ha slått Woking og vinner dermed årets Conference League.
17. april 2006 – Sheffield Wednesdays 2-0 seier over Brighton & Hove Albion sikrer at trioen Brighton, Crewe Alexandra og Millwall rykker ned fra Championship.
20. april 2006 – Altrincham, som spiller Conference, blir trukket hele 18 poeng for å spille med en uregistrert spiller tretten ganger. Dermed rykker klubben ned til Conference North.
22. april 2006 – Carlisle United sikrer opprykk til League One etter 1-1 mot Mansfield, mens Leyton Orient fikk samme resultat mot Lincoln City.
22. april 2006 – Walsall rykker ned til League Two etter tap 1-3 hjemme mot Huddersfield Town, samt at Rotherham United spilte uavgjort mot Scunthorpe United.
29. april 2006 – Chelsea vinner Premier League tittelen etter å ha slått Manchester United 3-0.
29. april 2006 – West Bromwich Albion rykker ned fra Premier League etter at Portsmouth vant 2-1 borte mot Wigan Athletic. Birmingham City rykker også ned p.g.a. Portsmouths seier, kombinert med deres 0-0 kamp mot Newcastle United.
29. april 2006 – Charlton Athletic manager Alan Curbishley annonserer at han gir seg etter sesongen, etter 15 år på The Valley.
29. april 2006 – Southend United sikrer seg opprykk til League One etter uavgjort 2-2 mot Swansea City, samtidig som Brentford også spiller uavgjort mot Hartlepool United. Swindon Town rykker ned til League Two etter 1-1 mot Bristol City.
29. april 2006 – Northampton Town sikrer opprykk til League Two etter å ha slått Chester City 1-0. Rushden & Diamonds rykker ned til Conference fordi de taper 2-0 borte mot Boston United, samtidig som andre resultater også går mot dem.
30. april 2006 – Reading tar Sunderlands rekord for mest poeng i noen profesjonell liga i Engelsk fotball, når de slår Queens Park Rangers 2-1, og dermed får klubben 106.
4. mai 2006 – Nåværende Middlesbrough manager Steve McClaren signerer en fireårskontrakt som landslagssjef for England. Han overtar etter Sven-Göran Eriksson etter sommerens Fotball-VM. Kontrakten starter 1. august.
6. mai 2006 – Southend United blir mester i League 1 etter de vinner mot Bristol City, mens Colchester United sikrer den andre opprykksplassen til The Championship. Dette er det øverste nivået de har spilt på. Hartlepool United og Milton Keynes Dons rykker ned til League Two.
6. mai 2006 – Oxford United mister sin status som ligalag etter 44 år, da de taper 3-2 mot Leyton Orient, som på sin side rykker opp til League 1.
7. mai 2006 – Sunderland stopper på 15 ligapoeng ved sesongslutt. Dette er den laveste poengsum et lag fra den øverste ligaen har hatt siden 3 poeng for seier ble introdusert i 1981/82 sesongen.
9. mai 2006 – Roy Keanes testimonial blir spilt på Old Trafford.
10. mai 2006 – Middlesbrough taper 4-0 mot Sevilla i UEFA-cupfinalen på Philips Staddion i Eindhoven. Dette er Steve McClarens siste kamp som manager for Middlesbrough.
11. mai 2006 – Alan Shearers testimonial blir spilt på St James' Park, der et Newcastle XI slår Celtic 3-2. Shearer scorer vinnermålet på et straffespark.
11. mai 2006 – Joe Royle forlater Ipswich Town  etter gjensidig enighet mellom partene.
13. mai 2006 – Liverpool vinner den 125. FA-cupfinalen etter å ha slått West Ham United 3-1 på straffespark. Stillingen var 3-3 både ved full tid, og etter ekstraomgangene.
16. mai 2006 – Lincoln City blir det første laget som blir slått ut i 4 playoffturneringer på rad. Denne sesongen tapte de 3-1 sammenlagt mot Grimsby Town i den ene av League Two semifinalene.
17. mai 2006 – Arsenal taper 2-1 mot Barcelona i Mesterligaen på Stade de France. Sol Campbell scorer Arsenals mål.
20. mai 2006 – Hereford United vinner 3-2 etter ekstraomganger over Halifax Town i playoff-finalen i Conference National, og rykker dermed opp til Football League Two.
21. mai 2006 – Watford vinner 3-0 over Leeds i playoff-finalen i Championship, og rykker dermed opp til Premier League.
27. mai 2006 – Barnsley vinner 4-3 på straffer, der stillingen var 2-2 etter ekstraomganger, over Swansea City i playoff-finalen i League One, og rykker dermed opp til Football League Championship.
28. mai 2006 – Cheltenham Town vinner 1-0 over Grimsby Town i playoff-finalen i League Two, og rykker dermed opp til Football League One.
2. juni 2006 – Billy Davies forlater Preston North End for å bli manager i Derby County.
4. juni 2006 – Scarborough blir degradert fra Conference National fordi de har brutt ligaregler. Altrincham beholder dermed plassen i Conference National.


== Landslaget ==
Englands landslag i fotball kvalifiserte seg til Fotball-VM 2006, som vinner av gruppe 6, der de møtte blant andre Wales og Nord-Irland.

 Forkortelser: H = Hjemmekamp; B = bortekamp, N = nøytral bane; VM = FIFA Fotball-VM 2006, VM-kvalik = Gruppe 6 i den Europeiske sonen. Fotnoter
1 Englands resultat nevnt først.
2 Regnes ikke som offisiell A-kamp.
3 0-0 etter ekstraomganger. England tapte 3-1 i den påfølgende straffesparkkonkurransen. Owen Hargreaves scoret for England, mens Frank Lampard, Steven Gerrard og Jamie Carragher misset.


== Vinnere ==


== Overganger ==


=== Sommerens overgangsvindu ===
Dette overgangsvinduet startet da 2004/05 sesongen sluttet og gikk til 31. august 2005.


== Dødsfall ==